Carl Gustav Mortimer von Kraemer

Carl Gustaf Mortimer von Kraemer (16. kesäkuuta 1817 Lammi – 10. huhtikuuta 1898 Tampere) oli suomalainen eversti, kuvernööri, valtiopäivämies ja senaattori.

Von Kraemerin vanhemmat olivat eversti Carl Johan von Kraemer (1782–1834) ja Ulrika Charlotta von Platen (1794–1864). Hän oli naimisissa Anna Toropovin (1830–1882) kanssa. Heidän poikansa oli eversti Carl Johan Alexander von Kraemer (1854–1920).Geni.com : Carl Gustav Mortimer Kraemer von

Von Kraemer kävi Haminan kadettikoulun 1832–1837. Hän palveli 1837–1845 Henkikaartin Preobraženskin rykmentissä vänrikkinä, aliluutnanttina ja luutnanttina. Von Kraemer oli vuodesta 1845 krenatöörikaartin esikunnassa vanhempana adjutanttina ja hän yleni kapteeniksi 1846. Viimeksi hän oli divisioonan majoitusmestarina 4. jalkaväen reservidivisioonassa vuodesta 1848 alkaen. Von Kraemer ylennettiin everstiluutnantiksi 1851 ja hän erosi armeijasta 1852 everstin arvoisena.Adelsvapen-Wiki : Adliga och friherrliga ätterna von Kræmer nr 1959 och 389, tabell 7

Von Kraemer toimi Oulun läänin kuvernöörin apulaisena 1854–1856 ja hän oli Virallisen lehden päätoimittajana 1866–1869, Mikkelin läänin vt. kuvernöörinä 1869–1871 sekä vakinaisena kuvernöörinä 1871–1873. Viimeksi hän toimi Kuopion läänin kuvernöörinä 1873–1884 ja senaatin siviilitoimituskunnan päällikkönä 1884–1885.J. V. Snellman kootut teokset : Henkilöt : Kraemer, Carl Gustaf Mortimer von Hän oli myös vuoden 1863 säätyvaltiopäiviä valmistelleen Tammikuun valiokunnan jäsen vuonna 1862.Helsingfors Dagblad no 15, 20.01.1862, sivu 2

Von Kraemer oli aatelissäädyssä edustaja valtiopäivillä 1863–1864, 1867, 1872, 1877–1878, 1882, 1885, 1888, 1891 ja 1894.Eduskunta. Alla armahan lakimme – Valtiopäivät 1863–1864. Edusmiehet kartalla. Viitattu 11.4.2021. 

 Lähteet 

Luokka:Suomalaiset everstit
Luokka:Suomalaiset päätoimittajat
Luokka:Suomalaiset aateliset
Luokka:Suomen suuriruhtinaskunnan aatelissäädyn valtiopäivämiehet
Luokka:Mikkelin läänin maaherrat
Luokka:Kuopion läänin maaherrat
Luokka:Suomalaiset senaattorit
Luokka:Vuonna 1817 syntyneet
Luokka:Vuonna 1898 kuolleet